આ સંદર્ભમાં કેનેડામાં હમણાં વડાપ્રધાનના કુટુંબનું મૂળ કેબેકમાં છે તેના નામે કટાક્ષો થયા અને તેના સંદર્ભમાં તેમની ભારતની બહુ લાંબી યાત્રા હતી. આખું અઠવાડિયું જસ્ટીન ભારતમાં રહ્યા અને અહીં વણનોતર્યા મહેમાન જેવી તેમની સ્થિતિ હતી. તે વાતની ટીકા અને કટાક્ષ કેનેડામાં બીજા અને ત્રીજા અઠવાડિયે પણ ચાલતી રહી છે. એવો કટાક્ષ થયો છે કે ઘણા વર્ષે દુનિયાએ કેનેડાની નોંધ લીધી. કેનેડા અમેરિકાનું આશ્રિત રાષ્ટ્ર હોય તેમ ચૂપચાપ તેની ચાળ પકડીને બેઠું રહે છે. વિશ્વના મંચ પર તેની કોઈ નોંધ લેવાતી નથી, પરંતુ જસ્ટીન ટ્રુડો કારણે દુનિયાને ખ્યાલ આવ્યો કે કેનેડા નામનો દેશ છે પણ ખરો.